RESOLUCIÓN do 15 de novembro de 2004 pola que se fai público o contido da addenda ao convenio de apoio financeiro 2004-2006 aos investimentos das pequenas e medianas empresas financiado, mediante contratos de arrendamento financeiro, polo Instituto Galego de Promoción Económica (Igape) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 25/11/2004

En data 26 de xaneiro de 2004 o Instituto Galego de Promoción Económica (Igape) e 17 entidades financeiras asinaron un convenio coa finalidade de establecer liñas de financiamento subsidiadas mediante contratos de arrendamento financeiro para as pequenas e medianas empresas, publicado mediante Resolución do 27 de xaneiro de 2004 (DOG nº 20, do 30 de xaneiro).
Posteriormente adheríronse dúas entidades financeiras máis facendo un total de 19 entidades, as que foron publicadas mediante Resolución do 11 de marzo de 2004 (DOG nº 61, do 29 de marzo) e Resolución do 12 de xullo de 2004 (DOG nº 151, do 5 de agosto).
O Consello de Dirección do Igape na súa xuntanza do 29 de outubro de 2004 acordou a modificación do dito convenio.
Polo que antecede, e en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o Regulamento do Igape,
RESOLVO:
Facer público o texto da addenda ao convenio de apoio financeiro 2004-2006 aos investimentos das
pequenas e medianas empresas financiado, mediante contratos de arrendamento financeiro, polo Instituto Galego de Promoción Económica (Igape) e as entidades financeiras, acordada polo Consello de Dirección do Igape na súa xuntanza de data 29 de outubro de 2004, e que figura como anexo I.
Santiago de Compostela, 15 de novembro de 2004.
Margarita Rodríguez Rama
Directora xeral do Instituto Galego de Promoción
Económica
ANEXO I
Addenda ao convenio de apoio financeiro 2004-2006 aos investimentos das pequenas e medianas empresas financiado, mediante contratos de arrendamento financeiro, polo Instituto Galego de Promoción Económica (Igape) e a entidade de crédito.
Santiago de Compostela, 11 de novembro de 2004.
En data 26 de xaneiro do presente ano asinouse o convenio entre o Igape e 17 entidades financeiras coa finalidade de establecer liñas de financiamento subsidiadas, mediante contratos de arrendamento financeiro para as Pemes.
O dito convenio establece unha contía máxima dos contratos de arrendamento financeiro de 36.060.726,26 A para o exercicio 2004. Así mesmo establece como prazo de presentación de solicitudes nas entidades financeiras ata o 30 de novembro.
Á presente data o dito límite xa se atopa superado, tendo en conta as solicitudes xa presentadas neste instituto, así como a información recibida das entidades de crédito respecto das solicitudes en trámite, o Consello de Dirección do Igape autorizou a ampliación do límite máximo do importe para financiar mediante contratos de arrendamento financeiro en 6.000.000 de A, establecéndose en 42.060.726,26 A.
Na súa virtude, as partes, previamente postas de acordo, consenten a seguinte modificación do convenio de apoio financeiro aos investimentos das pequenas e medianas empresas financiado mediante contratos de arrendamento financeiro subscrito o 26 de xaneiro de 2004:
Primeiro.-A contía máxima total para a subscrición de contratos de arrendamento financeiro para o exercicio 2004 queda establecida en 42.060.726,26 A para o exercicio 2004. Para 2005 e 2006, o Igape determinará e publicará no Diario Oficial de Galicia o importe máximo de contratos para subscribir para cada ano, condicionándose a concesión de novas operacións á dita publicación.
Segundo.-A cláusula primeira do convenio pasa a ter o seguinte contido:
«Cláusula 1ª.-Obxecto e dotación orzamentaria.
O presente convenio ten por obxecto definir os termos de colaboración entre a entidade de crédito
e o Instituto Galego de Promoción Económica (Igape) co fin de establecer as liñas de financiamento subsidiadas mediante contratos de arrendamento financeiro para pequenas e medianas empresas, someténdose as partes na súa totalidade ao establecido no mencionado Decreto 172/2001, do 12 de xullo, sobre incentivos para o desenvolvemento económico e fomento da actividade empresarial na Comunidade Autónoma de Galicia, ás normas específicas contidas no presente convenio e ás que posteriormente se poidan ditar para o seu funcionamiento operativo.
As axudas reguladas neste convenio financiaranse con cargo aos orzamentos do Igape 2004, 2005 e 2006, condicionándose a súa concesión á existencia previa de crédito adecuado e suficiente. Para as solicitudes presentadas durante o ano 2004, as axudas financiaranse con cargo á aplicación orzamentaria 02.01.01/01/08.656700, cun crédito de 2.524.012,03 euros para o período 2004-2009, distribuído do seguinte xeito: 237.062,01 A para o ano 2004, 504.802 A para o ano 2005, 504.802 A para o ano 2006, 504.802 A para o ano 2007, 504.802 A para o ano 2008 e 267.742,02 A para o ano 2009.
Para os anos 2005 e 2006, o Igape publicará no DOG o límite de crédito dispoñible para a concesión de axudas e a partida orzamentaria asignada ao seu financiamento, condicionándose á dita publicación a concesión das axudas.
Terceiro.-Quedan inalterados o resto dos termos e condicións do convenio.
E para que así conste, asinan a presente addenda na data e lugar establecidos no encabezamento».
Pola entidade de créditoPolo Igape:
Asdo.:Asdo.: José Antonio Orza Fernández
DNI:Presidente do Instituto Galego
de Promoción Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA